
Koha-aadresside määramine
1. Asjaolud ja menetluse käik
Regionaalministri 24.08.2023. a määrusega nr 53 „Narva linna aadressikohtade uute kohanimede määramine“ määrati senise aadressikohanime „Aleksei Juhhanovi tänav“  asemele uus kohanimi „Väike-Rakvere tänav“, „Arsenti Bastrakovi tänav“  asemele uus kohanimi „Masina tänav“, „Igor Grafovi tänav“  asemele uus kohanimi „Madise tänav“, „Mihhail Gorbatši tänav“  asemele uus kohanimi „Seedri tänav“ ja „26. Juuli tänav“  asemele uus kohanimi „Juuli tänav“.

Maa-ameti 01.09.2023. a saadetud e-kirja kohaselt muutuvad liikluspindade järgi adresseeritud objektide lähiaadressid andmevahetuse käigus automaatselt, kuid kohanimesid sisaldavad katastriüksuste nimed ei muutu. Et maaüksuste eksitavad nimed saaksid parandatud palub Maa-amet need muuta vastavalt liikluspinna kehtivale nimele.
2. Õiguslikud alused
2.1
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2
Vastavalt ruumiandmete seaduse § 57 lõike 1 punktile 1 peab koha-aadressi muutma, kui koha-aadressi muutmise kohustus tuleneb õigusaktist, sealhulgas muutub haldus- või asustusjaotus või muutuvad koha-aadressis kasutusel olevad kohanimed;

2.3
Narva Linnavalitsuse Arhitektuuri- ja Linnaplaneerimise Ameti põhimääruse § 8 punkti 21 kohaselt on geodeesia ja maakorralduse osakonna üheks põhiülesandeks maaüksustele koha-aadresside määramine ja vastavate linnavalitsuse haldusaktide ettevalmistamine ning aadressiandmete süsteemi infosüsteemis (ADS-i infosüsteem) menetlemine.
3. Otsus
Määrata maaüksustele koha-aadressid alljärgnevalt:
	Jrk nr
	Lähiaadress
	Katastritunnus
	Uus koha-aadress

	3.1
	Aleksei Juhhanovi tänav T1
	51104:004:0228
	Narva linn, Väike-Rakvere tänav T1

	3.2
	Aleksei Juhhanovi tänav
	51104:004:0181
	Narva linn, Väike-Rakvere tänav

	3.3
	Arsenti Bastrakovi tänav
	51101:007:0107
	Narva linn, Masina tänav

	3.4
	Igor Grafovi tänav L1
	51101:007:0096
	Narva linn, Madise tänav L1

	3.5
	Igor Grafovi tänav L2
	51101:007:0097
	Narva linn, Madise tänav L2

	3.6
	Igor Grafovi tänav T2
	51101:001:0520
	Narva linn, Madise tänav T2

	3.7
	Mihhail Gorbatši tänav
	51101:001:0071
	Narva linn, Seedri tänav

	3.8
	26. Juuli tänav
	51105:003:0218
	Narva linn, Juuli tänav

	3.9
	26. Juuli tänav J1
	51105:003:0261
	Narva linn, Juuli tänav J1

	3.10
	26. Juuli tänav J2
	51105:003:0262
	Narva linn, Juuli tänav J2


4. Rakendussätted
4.1
Narva Linnavalitsuse Arhitektuuri- ja Linnaplaneerimise Ametil menetleda Aadressiandmete süsteemi infosüsteemis § 10 lõikes 1 ettenähtud aadressitoimingud;

4.2
Korraldus jõustub teatavakstegemisest;
4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

